Missatge: Pànic a l'estació Pennsylvania de Nova York quan un policia fa servir una TaserRedacció 15 Abr 2017 - 11.29  Corredisses, crits i escenes de pànic divendres a la tarda a l'estació Pennsylvania de Nova York. Dos membres del servei de seguretat Amtrak, que protegeix el ferrocarril, van fer servir la seva pistola elèctrica per immobilitzar dos sospitosos que no van fer cas de les seves indicacions.Els crits de pànic de les persones que van presenciar l'escena van anar seguits d'una estampida dels centenars de persones que circulaven per l'estació principal de tren interurbà de Nova York en hora punta.   A més, enmig del caos, algunes persones van fer córrer el fals rumor que hi havia un franctirador actiu dins la terminal. Aquest rumor va provocar un efecte dòmino i els serveis de seguretat van ser incapaços de calmar les desenes de passatgers que fugien aterrides. Altres intentaven amagar-se on podien per protegir-se de l'hipotètic tirador.  La policia de Nova York desmentia poc després els rumors de la presència d'un tirador descontrolat a l'estació i demanava calma a la població. Uns minuts després també desmentia que hi hagués cap persona disparant dins els magatzems Macys de Herald Square. Els serveis d'emergència van atendre 16 persones amb contusions i altres amb crisis d'ansietat per la por que van passar.

Resposta: Ranni na dworcu #PennStation w #NYC po tym jak tłum wpadł w panikę. Strzały okazały się tylko odgłosem paralizatorapic.twitter.com/Ro5hk3Xbld— Prezes Marek✝️  Bruno) 15 d’abril de 2017